Margareta Timofti

Mme Margareta Timofti o tshotswe ka ngwaga wa 1956, kgwedi ya Firikgong e tlhola malatsi a le supa. Ke mmmueledi wa tsa semolao wa letso la seMoldova ebile e le mohumagadi wa ga Tautona wa lefatshe la Moldovia, Rre Nicolae Timofti yo e leng Tautona wa bone wa lefatshe leo.. O ne a fiwa tlotla ya go nna First lady la Moldovahttps://en.wikipedia.org/wiki/Margareta_Timofti#cite_note-:0-2 morago ga go tlhongwa ga ga Rre Timofti go nna Tautona wa lefatshe leo.

 Bibliography 
Mme Timofti o tshotswe ka kgwedi ya Firikgong ka ngwaga wa 1956, mo motsaneng wa Parcani, o o mo kgaolong ya Soroca. Go tsweng bonyaneng jwa gagwe o ne a nna le mogolwe, Mme valentina ko Dumbraveni. O feditse dithuto tsa gagwe tse di kgolwane ka ngwaga wa 1973 mme morago ga go fetsa dithuto ta gagwe tse di kgolwane o ne a tsena mo dithutong ka fa tlase ga Lephata la Metlobo ya Dibuka le  kwa Moldova State University go fitlha ka ngwaga wa 1977. E ne ya re ka ngwaga wa 2005, a nna sealogane sa dithuto tse dikgolwane tsa Diploma Of Higher Education In Law mo lephateng la tsa Molao gone mo Moldova State University. Pele ga a tlhongwa go nna mogolwane wa motlobo wa dibuka wa banana kwa toropo kgolo Chisinau, o ne a kile a direla e le Bibliographer mo dingwageng tsa bo 1970 le 1980. Go simolola fela ka ngwaga wa 1985 go fitlha dingwaga tse masome a mabedi tse di latelang, o ne a direla e le mokwaledi wa thuto kwa Ion Creangă National Children's Library kwa Chisinau. magareng ga dingwaga tsa 2005 le 2006 o ne a dira.

 Mosadi wa ntlha 
Jaaka mosadi wa ntlha, Timofti o ne a nna le seabe mo diporojekeng di le mmalwa tsa loago, thuto le setso. Ka fa tlase ga tshegetso ya gagwe, porojeke ya Satul meu  le Moletlo wa Bosetšhaba wa Buka le go Bala le Moletlo wa Oia di ne tsa tsenngwa tirisong. Margareta Timofti ke moporesidente wa tlotlo wa International Women's Club of Moldova le SOS Autism Association.

Ka Mopitlwe 23, 2013, maloko a National Association of Scouts of Moldova (NASM) a kopane le Timofti go buisana ka tshwetso e e ka nnang ya dirwa ke palamente e e tlhalosang tshegetso ya yona go NASM.Mo malatsing a le mararo ka Motsheganong 2014, mosadi wa ntlha wa Poland Anna Komorowska o ne a etela kwa Chișinău ka taletso ya ga Timofti, ka nako eo ba ne ba etela Sekolo se Segolo sa Nikolai Gogol, koo bana ba le 150 ba neng ba ithuta ka Se-Poland ba neng ba rutwa teng. Ka Phatwe 2016, ene le monna wa gagwe, ba ne ba tlotla Kgosigadi Anne wa Romania kwa Peleș Castle, yo o neng a tlhokafala malatsi a le lesome pele ga moo kwa Switzerland.

 Metswedi